Pressemeddelelse, 6. marts 2018

**Blockbuster Streamingprisen uddeles ved Bodilfesten**

***Når Bodilprisen 2018 løber af stablen lørdag den 17. marts på Folketeatret, bliver det med en helt ny pris. I år har Bodilprisen nemlig inviteret Blockbuster med for at anerkende, at film har et liv efter biografen, hvilket bliver markeret med Blockbuster Streamingprisen. Vinderen udvælges af en jury blandt årets 10 mest streamede nye danske film hos Blockbuster.***

Streaming af film er en realitet i mange danske hjem, og de fleste danske film har online et godt og langt liv, efter de har forladt biografernes mørklagte sale. Et af de steder, hvor mange danske film lever videre, er hos Blockbuster, og derfor har Danske Filmkritikere valgt at invitere filmtjenesten til at stå i spidsen for at hylde de film, som allerflest har set hjemme i sofaen med Blockbuster Streamingprisen.

Blockbuster Streamingprisen går til én af årets 10 mest streamede danske film hos Blockbuster. For at en film kan modtage prisen, skal den være udgivet til streaming i 2017. Den endelige prismodtager vælges af Danske Filmkritikeres bestyrelse og afsløres ved Bodilprisen 2018 den 17. marts på Folketeatret.

De 10 nominerede film er:

* 3 ting
* Alle for tre
* Aminas breve
* Dan Dream
* Dræberne fra Nibe
* Far til fire – På toppen
* Fuglene over sundet
* Klassefesten 3
* Swinger
* Underverden

**Bodilprisen 2018 afholdes på Folketeatret**Bodilprisen 2018 hylder igen i år filmbranchens dygtigste. Det sker lørdag den 17. marts kl. 20.00 på Folketeatret. Årets værter satiretrioen og anmelderdarlingerne PLATT-FORM, som består af Mille Lehfeldt, Laus Høybye og Jakob Fauerby. De står i spidsen for showet for andet år i træk.

Det er stadig muligt at komme med til årets Bodilpris, men der er meget få billetter tilbage, som kan købes via [v2.billetten.dk/index/eventdetails/eventno/70552](https://v2.billetten.dk/index/eventdetails/eventno/70552). Aftenen starter med en velkomstdrink på den røde løber og efterfølges af det store prisshow på Folketeatret. Billetter koster 450 kr. + gebyr.

For mere information, se venligst [www.bodilprisen.dk](http://www.bodilprisen.dk)

**Med venlig hilsen**

Have Kommunikation

**For yderligere information kontakt venligst:**

Maria Rugbjerg Hoppe // maria.rugbjerg@have.dk // 3056 3676
Peter Pishai Storgaard // peter.storgaard@have.dk // 2849 3386

Kristina Sindberg // kristina@have.dk // 2486 0184

**Om Bodilprisen**

Danske Filmkritikeres Bodil – en af Europas ældste filmpriser – uddeles en gang om året ved en stor gallafest. Bodilfestens indhold kan variere, men har de sidste mange år budt på underholdning, fejring af de nominerede film og stjerner, den berømte Bodilkage, mad og drikke og ikke mindst overrækkelse af Bodilpriserne.

Der uddeles sædvanligvis priser til bedste danske film, bedste mandlige hovedrolle, bedste kvindelige hovedrolle, bedste mandlige birolle, bedste kvindelige birolle, bedste manuskript samt bedste dokumentarfilm, bedste amerikanske film og bedste ikke-amerikanske film. Udover disse priser uddeler Danske Filmkritikere Fotografprisen, en Sær-Bodil for en af årets væsentlige indsatser samt en Æres-Bodil til en person, der gennem årene har markeret sig betydningsfuldt.

**Bodil priser:**

* Bedste danske film
* Bedste kvindelige hovedrolle
* Bedste mandlige hovedrolle
* Bedste kvindelige birolle
* Bedste mandlige birolle
* Bedste ikke-amerikanske film
* Bedste amerikanske film
* Bedste fotograf
* Bedste dokumentarfilm
* Bedste manuskript
* Sær-Bodil
* Æres-Bodil

Samt Henning Bahs-prisen, som går til den bedste scenograf.

**Om PLATT-FORM**

*PLATT-FORM* er den danske successatiregruppe bestående af Laus Høybye, Mille Lehfeldt og Jakob Fauerby, der har kendt hinanden hele livet.

*PLATT-FORM* blev i 2014 Reumert-nomineret i kategorien 'Årets musikteater/show' for deres debutshow *"Har du set min nissehue mor".* Siden april 2016 har *PLATT-FORM* haft deres eget satiriske radioprogram på P1, som de også blev nomineret for til årets Prix Radio.
Med deres seneste forestilling *”En smule i overkanten”* på Edison væltede anmelderstjernerne ned over dem, og trioen måtte forlænge forestillingsperioden.

**Bestyrelsesmedlemmer i Danske Filmkritikere:**

Nanna Frank Rasmussen (formand)

Jacob Ludvigsen (næstformand)

Jacob Wendt Jensen
Eva Novrup
Maria Månson

Ann Lind Andersen